נארוטו

נארוטו

12 שנים לפני עלילת הסדרה המקורית – תקף את "הכפר הנסתר בין העלים" (מיפנית: קונוהא. לעיתים גם "כפר העלה הנסתר") שד שועל מסתורי בעל תשעת זנבות והחל בהחרבתו המקיפה. השד גרם להרס ומיתות רבות, וכל זאת נמשך עד שמנהיג הכפר באותה התקופה, ההוקאגה הרביעי, עצר את התפרעות שד השועל (קיובי) וחתם אותו בתוך גופו של נארוטו, תוך שימוש בג'וטסו אסור המשתמש בהקרבת חייו שלו לצורך החתימה.
עלילת הסדרה מתמקדת בנארוטו, ילד שובב בן 12 מכפר העלה. נארוטו נושא בתוכו את שד השועל בעל תשעת הזנבות, אשר תקף לפני תריסר שנים את כפר העלה וכמעט שהחריב את כולו. נארוטו סובל מאפליה מצד בני הכפר, אשר רואים בו את השד האפל שהרס את כפרם. עם זאת, דור הילדים שצמח מהטרגדיה הכולל בתוכו את נארוטו לא מודע אל התקרית ואל כך ששוכנת בנארוטו מפלצת. הם נמנעים ממנו כי הוריהם מחנכים אותם לעשות זאת. הסתרת התקרית מהילדים היא חלק ממסע השתקה של מנהיג הכפר השב, ההוקאגה השלישי לצורך מיתון הדלפת המידע על אותו המקרה. נארוטו הבודד מבצע מעשי שובבות, ואף גובל בונדליזם מדי פעם, כגון: השחתת ארבע מצבות ראשי הכפר על ידי הפיכת מראה פרצופם לליצני. הסיבה לכך טמונה בחוסר הכבוד והיחס הירוד אשר הוא מקבל, וזו הסיבה שבגללה נארוטו שואף להיות ראש הכפר הבא, ובכך לזכות בתשומת הלב והכבוד של אנשי הכפר.
העלילה העיקרית של הסדרה עוקבת אחר ההתפתחות והצמיחה האישית של נארוטו וחבריו, כאשר בסיום לימודיו באקדמיית הנינג'ות מפוצלים כל תלמידי כיתתו לצוותים שונים כחלק מאמנת הנינג'ות בכפר העלה הטוענת כי כל יחידה מונה שלושה חברי צוות ומורה דרך אחד. נארוטו מצורף לצוות 7, לצד סאסקה אוצ'יהא, אחד מבין הניצולים הבודדים משבט האוצ'יהא, וסאקורה הארונו, אהבתו של נארוטו, אשר למרבה צערו מאוהבת בסאסקה. מורה הדרך שלהם נבחר להיות קאקאשי האטקה, בנו של אחד מגיבורי קונוהא, הניב הלבן ואחד מבין הנינג'ות החזקים ומהירי-המחשבה ביותר בכפר ובנוסף לזה הוא גם אחד מהסניסיים (מאסטרים) של נארוטו  כמו ג'ראיה שנארוטו מכנה אותו אירו סנין (מאסטר סוטה) 
ישנן דמויות אויב בסדרה. המרכזיות שבהן הן אורוצ'ימארו, תלמיד לשעבר של ראש הכפר הנוכחי, ואחד מבין שלושת הסאנינים של כפר העלה, אשר מנסה להרוס את הכפר, ושואף להישאר צעיר לנצח, וזאת על ידי העברת נשמתו מגוף לגוף, וארגון האקטסוקי, אשר מונים כעשרה נינג'ות חזקים במיוחד, ומטרתם ללכוד את כל שדי החיות המזונבות. מטרת הארגון "אקטסוקי" (בעברית "זריחה") ראו בנארוטו שיפודן.

נארוטו שיפודן

זהו החלק השני של הסדרה, בו כל הדמויות מבוגרות בשנתיים וחצי. נארוטו חוזר לכפר לאחר מסעות אימונים מפרכים עם ג'יראייה, וחוזר לצוות המקורי שלו יחד עם קאקאשי וסאקורה, ללא סאסקה שערק מהכפר. לחלק השני (נארוטו שיפודן) יצאו 500 פרקים.
בקו העלילה הזה נארוטו וחבריו נלחמים בארגון האקאטסוקי שמאיים על עולם השינובי. הם יוצאים לכפר החול הנסתר על מנת להציל את גאארה הג'ינצ'וריקי שנהפך לקאזהקאגה, במהלך מבצע ההצלה הם נלחמים בחברי הארגון דאיידרה, נינג'ה עריק שמתמחה בחומרי נפץ, ובסאסורי, עריק מכפר החול. סאסורי מת בקרב ואילו דאיידארה בורח למסתור הארגון.  בהמשך מתגלה מידע חדש אודות מיקומו של אורוצ'ימארו. נארוטו וסאקורה יוצאים יחד עם יאמטו – אנבו סודי שמחליף את קאקאשי הפצוע, וסאי – נינג'ה שמרגל מטעם דאנזו, ראש יחידת האנבו שנחשד על ידי שאר מנהיגי הכפר. במהלך המשימה הם פוגשים לראשונה מזה שנים בסאסקה שמטרתו היא להרוג את אחיו איטאצ'י.
עקב המאורעות הקודמים, שני חברי האקאטסוקי הידאו וקאקוזו, יוצאים להתקיף את הכפר. במהלך ההתקפה נופל בקרב אסומה – המורה של שיקאמארו, צ'וג'י ואינו. כנקמה יוצאים השלושה יחד עם קאקאשי ונארוטו ומצליחים להרוג את הידאן וקאקוזו שנחשבו כאלמותיים. בו בזמן סאסקה עורק מכוחותיו של אורוצ'ימארו ויוצא להרוג את איטאצ'י בעצמו, לאחר שזה ניסה להשתלט על גופו ונכשל. במהלך המסע שלו נתקל סאסקה בדאיידרה, ולאחר שכמעט מפסיד דאיידרה לסאסקה בקרב הוא מחליט להתאבד ומנסה להרוג את סאסקה איתו, ללא הצלחה. סאסקה פוגש באיטאצ'י והשניים נלחמים כאשר שאר חברי האקאטסוקי צופים בהם מהצד. בו בזמן מגיע מידע חדש על המנהיג של האקאטסוקי, עריק מכפר הגשם הנסתר המכונה "פיין". ג'יראייה נשלח מטעם טסונאדה לרגל אחריו. בבואו לכפר הגשם הנסתר, מגלה ג'יראייה כי פיין, יחד עם שותפתו קונאן, הם למעשה תלמידי עבר של ג'יראייה. ג'יראייה מובס בקרב על ידי היכולת ההרסנית של פיין – הריננגאן. טכניקת עיניים עוצמתית שהייתה שייכת לנינג'ה הראשון. כתוצאה מכך, נארוטו מתאבל על מות המורה שלו ויוצא ללמוד מהצפרדעים את טכניקת הסייג' מוד. פיין וקונאן מתקיפים את הכפר.
בהמשך, ראשי הכפרים מוחיים שוב ומקימים את צבא השינובים המאוחד במלחמתם באקאטסוקי ובניסיונם להחיות את השד בעל עשרת הזנבות, אשר כולל בתוכו את כל כוחן של שאר החיות המזונבות, ואשר נחתם לפני שנים רבות על ידי הנינג'ה האגדי והחזק מכל המכונה ריקודו סאנין. ריקודו סאנין אשר נקרא "the sage of the six path" הוא זה שלכד את החיה בעלת 10 הזנבות "ג'ו-בי" ופיצל אותה ל-9 החיות. ריקודו סאנין הוא בנה של קאגויה – הראשונה בעלת הצ'אקרה.
את הצ'אקרה היא קיבלה משום שאכלה את הפרי האסור מהעץ הקדוש (shinju). בעזרת הצ'אקרה קאגויה שלטה בעולם ונחשבה לאלה. קאגויה הולידה את שני בניה "האגורומו" ו"האמורה" שניצחו את אמם המרושעת. רגע לפני מותה ילדה את זטסו השחור כדי שיחייה אותה בעוד כמה שנים. להאגורומו נולדו שני בנים, אשורה ואינדרה שלימים ייהפכו לראשי שושלות השבטים "סנג'ו" ו"אוצ'יהא" אינדרה שניחן ביכולת טכנית ורמת צ'אקרה גבוהה במיוחד ואשורה שניחן בקלמזיות אומץ לב ורוח קרב.
כשהיו ילדים התאמנו על הנינשו ואינדרה המציא את סימני הידיים, כאשר אשורה לא היה כל כך טוב בזה. לילה אחד זטסו השחור פגש את אינדרה ואמר לו שיש לו כוח גדול יותר ממה שנדמה לו, זטסו השתלט על חזיר בר וניסה להרוג את אשורה ופתאום אינדרה בא להציל אותו ואז אינדרה העיר את השרינגאן שלו.
כל אנשי כפר הנינשו פחדו מהעיניים של אינדרה והאגורומו פחד שאינדרה יהיה היורש שלו, אבל לעומת זאת אשורה היה אהוב כלפי כולם והייתה לו היכולת להתחבר עם כולם והאגורומו בחר באשורה בתור יורש. אינדרה כעס והרג את שני התלמידים האהובים עליו והעיר את המנגקיו שרינגאן שלו והתחיל להרוס את הכפר סוסאנו. הקרב בין אינדרה ואשורה התחיל ובעקבות הקרב אשורה קיבל את כוחות הריקודו וניצח את אחיו הגדול ואינדרה ברח. האגורומו השאיר לוח אבן שמסביר כמה הטסוקיומי הנצחי מסוכן אבל זטסו שינה אותו.
כמה שנים לאחר מכן, האגורומו הקרוב למוות מספר לאשורה שאינדרה ביקר אותו בלילה ואמר לו שהקרב בינו לבין אשורה ימשיך לעוד הרבה שנים וכוח העיניים שלו יעבור לצאצאים שלו ושיהיה לו גלגול נשמות. רגע לפני מותו אשורה אומר להאגורומו שגם לו יהיה גלגול נשמות והקרב בינו לבין אינדרה יקרה שוב.
כמה שנים לאחר מכן לאוצ'יהא נולד תינוק בשם מאדארה ולסנג'ו נולד תינוק בשם האשיראמה. שני הילדים הם הגלגול של אינדרה ואשורה. שני הילדים גדלו והכירו זה את זה בלי לדעת את שם השבט של השני. השניים נהיו החברים הכי טובים ולשניהם היה חלום לבנות כפר שבו ילדים ילמדו במקום להילחם ודרגה ומשימות לכל שינובי. כל זה קרה עד שאבא של האשיראמה מנהיג שבט הסנג'ו אומר לו שהילד שהוא נפגש איתו בסתר הוא אוצ'יהא וצריך להרוג אותו. יום למחרת השניים נפגשים במקום המפגש שלהם ומשליכים אבן לצד השני. כל אחד מהם כתב משהו על האבן, קרא מה שהיה על האבן של השני וכמעט הצליח לברוח עד שאביהם ואחיהם נכנסו למקום ומאדארה אמר להאשיראמה שפעם הבאה שהם יפגשו יהיה בשדה הקרב. מאדארה והאשיראמה נלחמו המון שנים ובאחד הימים אחיו הצעיר של האשיראמה, טוביראמה הרג את אחיו הקטן של מאדארה ,מאדארה באחד הימים התחיל להתעוור לכן לקח לאחיו הקטן את עיניו וקיבל את השארינגן הנצחי. מאדארה והאשיראמה נכנסים לקרב שיכריע את גורל השבטים מאדארה הפסיד והאשיראמה אמר לו להיזכר בימים שהיו שהם היו קטנים. מאדארה מציב להאשיראמה תנאים או שהאשיראמה יהרוג את טוביראמה או שהאשיראמה ימות והאשיראמה מחליט שטוביראמה יהרוג אותו, אבל טוביראמה לא מסכים אז האשיראמה מנסה להרו את עצמו אבל מאדארה עוצר אותו והשניים עושים שלום ומקימים כפר ולכפר הזה קוראים קונוהאגקורה נו סטו (כפר העלה הנסתר) יום אחד האשיראמה אומר למאדארה שהשליט הפידוראלי אמר שלמנהיג של הכפר יקרא הוקאגה והאשיראמה רוצה להציע את מאדארה בתור הוקאגה, לעומת זאת האשיראמה נבחר להיות ההוקאגה הראשון ומאדארה מראה לו את לוח האבן ומיד לכך מכן מאדארה עוזב את הכפר.
כמה שנים לאחר מכן הקרב של אינדרה ואשורה חוזר רק הפעם לגלגולים שלהם מאדארה והאשיראמה מתחילים להילחם ומאדארה מזמן את הקיובי ומאחד אותו לסוסאנו שלו והאשיראמה נכנס למצב סנין ועושה ג'וטסו שמזמן עץ ענק שנותן אגרופים והאשיראמה הצליח להביס את מאדארה וכמעט הרג אותו למקום בו נלחמו קוראים עמק הסוף.
כמה שנים לאחר מכן נולדו סאסקה ונארוטו סאסקה הוא גלגולו של אינדרה ונארוטו הוא הגלגול של אשורה. שבעה עשרה שנים אחרי התקפת הקיובי בכפר מלחמת השינובים הרביעית נגמרה ואחר כך שניהם ניצבו לקרב האחרון שלהם בעמק הסוף. לקראת הסוף סאסקה ונארוטו היו מותעשים ושניהם משתמשים במהלכים החזקים שלהם צ'ידורי של סאסקה וראסנגאן של נארוטו.
השניים שכבו זה לצד זה לא יכולים לזוז וסאסקה שואל את נארוטו למה הוא ניסה להחזיר אותו לכפר ונארוטו אומר לו שהוא חבר שלו וסאסקה שאל למה הוא מתכוון שהוא חבר שלו ונארוטו אומר לו כשסאסקה מתבלבל או נכנס לצרות זה כואב לו ואז סאסקה הלך לישון ואומר לעצמו שגם הוא מרגיש אותו דבר כמו נארוטו וכשהוא ראה אותו הוא הרגיש שהוא שוב עם המשפחה שלו אבל הוא גם ראה בזה חולשה כי באותם זמנים הוא רצה לנקום באחיו והוא ראה איך נארוטו מתקדם והוא נשאר מאחור ובגלל זה הוא עזב את הכפר והלך לאורוצ'ימארו ואז סאסקה ראה את כל מה שקרה לנארוטו בחיים כל רגע שהוא אף פעם לא ויתר ואז הוא רואה שכל מי שנארוטו מכיר התחיל להאמין בו ולבסוף גם הוא מכיר בנארוטו. השניים קמים בבוקר וסאסקה נכנע ומראים את שניהם מדממים ואיבדו את הידיים שלהם. סאסקה ונארוטו מבטלים את הטסוקיומי הנצחי וכמה חודשים לאחר מכן סאסקה עוזב את הכפר כדי להבין רגשותיו ונארוטו מביא לו בסוף את מגן המצח שלו שזרק בקרב הראשון שלהם.

בורוטו

זה החלק השלישי של הסדרה. יש מנגה לחלק זה, וגם סדרה. ניתן להשיג את המנגה והסדרה בשפה האנגלית באינטרנט. יצא סרט ב-2015.
עלילת "בורוטו" מתחילה בקפיצת זמן של בערך 15 שנה לאחר תום אירועי הסדרה המקורית. נארוטו, שהגשים את חלומו להיות הוקאגה,  נשוי להינאטה  והוא אב לשני ילדים כאשר הבכור מביניהם הוא בורוטו, והקטנה היא הימאווארי. אמנם נארוטו כבר אינו הדמות הראשית של המותג, אבל העלילה מתמקדת ביחסים שבינו לבין בורוטו והיחסים ביניהם, במילה אחת, עכורים: נארוטו, בתור יתום, שלא זכה לדמות אב, לא ממש יודע איך לתפקד כאבא ומעדיף במקום זאת להשקיע את עצמו בעבודת ניהול הכפר. כתוצאה מכך, בורוטו לא אוהב את זה שאביו הוא ההוקאגה במקום להיות בבית, מה גם שהם שונים מאוד כי בורוטו רוצה להיות כמו יריבו הנצחי של אביו, סאסקה. הוא מבקש ממנו שיהיה המורה שלו כדי שיוכל לנצח את אביו. לסאסקה וסאקורה יש בת בשם סאראדה שרוצה להיות ההוקאגה.

מנגה

הסדרה פורסמה לראשונה בשנת 1999. 238 הפרקים הראשונים בסדרה משתייכים לחלק הראשון של הסדרה. הפרקים 239 עד 244 מהווים את חלק הגיידן של הסדרה אשר מתמקדת ברקע של הדמות האטקה טאקאשי. כל הפרקים הבאים לאחר מכן משתייכים לחלק השני של הסדרה, אשר ממשיך את קו העלילה של החלק הראשון ומתרחשים שנתיים וחצי לאחר מכן. הגרסה האנגלית של המאנגה מופקת על ידי חברת "Viz Media".

נארוטו

הסדרה בוימה על ידי האייאטו דאטה והופק על ידי סטודיו פיירו ורשת הטלוויזיה "TV Tokyo", סדרת האנימה שודרה לראשונה ביפן בערוץ "TV Tokyo" ב-3 באוקטובר 2002, ושודרה במשך 220 פרקים עד 8 בפברואר 2007. 135 הפרקים הראשונים בסדרה הם למעשה עיבוד של עשרים ושבעה הכרכים הראשונים של סדרת המאנגה, ואילו שמונים הפרקים הנותרים הם "פרקי פילר" אשר אינם כלולים בעלילת המאנגה המקורית והופקו משום שסדרת האנימה החלה להדביק את הקצב עם עלילת סדרת המאנגה.
בהמשך, חברת ההפצה "Viz Media" רכשה את זכויות השידור וההפצה של סדרות האנימה של נארוטו בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית ב-10 בספטמבר 2005. ב-28 במרץ 2006, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה. בגרסה האמריקנית אשר שודרה ברשתות הטלוויזיה בארצות הברית צונזרו אזכורים לצריכת אלכוהול, אזכורים מהתרבות היפנית דם ומוות צומצמו באופן משמעותי. אף על פי כן, הקטעים הללו לא צונזרו ממהדורת ה-DVD של הגרסה האנגלית שיצאה לשווקים בהמשך. רשתות טלוויזיה אחרות ביצעו אף עריכות נוספות מלבד העריכות אשר בוצעו על ידי רשת Cartoon Network, כגון הצנזור המחמיר יותר של רשת Jetix אשר צנזרה את כל הקטעים בסדרה המכילים דם, שפה קלוקלת ועישון.
הגרסה היפנית של הסדרה משודרת באופן מקוון באתרי האינטרנט Hulu ו-Joost עם כתוביות באנגלית.

נארוטו שיפודן

נארוטו שיפודן היא סדרת ההמשך של סדרת האנימה "נארוטו" והיא מכסה את עלילת הסדרה מהכרך העשרים ושמונה והלאה. העיבוד הטלוויזיוני של נארוטו שיפודן שודר לראשונה ביפן ב-15 בפברואר 2007 ב-TV Tokyo. החל מ-8 בינואר 2009, רשת הטלוויזיה TV Tokyo החלה לשדר את הפרקים החדשים בסדרה גם באינטרנט.
כל הפרקים החדשים בסדרה זמינים לצפייה באופן מקוון עם כתוביות באנגלית כשעה לאחר שהם משודרים ביפן. Viz החלה גם כן לשדר את הפרקים החדשים בסדרה עם כתוביות באנגלית החל מ-2 בינואר 2009 באתר הרשמי של הסדרה.

סרטי OVA

לאורך השנים יצאו לשווקים ארבעה סרטי OVA (סרטי המשך קצרים אשר יצאו רק ב-DVD) של נארוטו. שני הסרטים הראשונים אשר נקראים "Find the Crimson Four-Leaf Clover!" ו-"Mission: Protect the Waterfall Village!" הוקרנו לראשונה בשנת 2003 ובשנת 2004 ובהמשך יצאו לשווקים בתקליטור DVD. גירסת מדובבת לאנגלית של סרט ה-OVA השני יצא לשווקים בתקליטור DVD ב-22 במאי 2007. סרט ה-OVA השלישי "Finally a clash! Jonin VS Genin!! Indiscriminate grand melee tournament meeting!!" יצא לשווקים על גבי תקליטור בונוס עם הגרסה היפנית של משחק הווידאו " Naruto: Ultimate Ninja 3" אשר יצא לקונסולת המשחקים PlayStation 2, ול-PlayStation 3. סרט ה-OVA הרביעי "Konoha Annual Sports Festival" הוא סרטון קצר אשר יצא לשווקים יחד עם הסרט הראשון של נארוטו.

משחקי וידאו

לאורך השנים יצאו לשווקים מספר רב של משחקי וידאו המבוססים על הסדרה אשר הופקו על ידי Nintendo, Sony, Microsoft, ו-Bandai. רוב משחקי הווידאו של נארוטו אשר נוצרו עד היום הם משחקי לחימה בהם השחקן משחק באחת הדמויות הראשיות בסדרה. המטרה במשחקים היא להפחית את מד הבריאות של היריב לאפס, באמצעות התקפות מיוחדות וטכניקות שונות אשר ייחודיות לכל דמות אשר מבוססות על הטכניקות בהם הדמויות משתמשות בסדרת המאנגה וסדרות האנימה. משחק הווידאו הראשון היה המשחק "Naruto: Konoha Ninpouchou" אשר יצא במקור לשווקים ביפן ב-27 במרץ 2003. רוב משחקי הווידאו של נארוטו יצאו לשווקים רק ביפן. משחקי הווידאו הראשונים שיצא לשווקים מחוץ ליפן היו "Naruto: Clash of Ninja" ו-"Naruto: Ninja Council Naruto". בהמשך יצאו עוד המון משחקים המשחקים שהצליחו ביותר היו "Naruto storm" כגון ארבעה משחקים עד היום אשר מבוססים על "נארוטו שיפודן". בסוף 2014 חברת Bandai וחברת Cyberconnect2 הכריזו על משחק חדש של נארוטו סטורם, שיצא ל-PS4, XBOX ONE, ולמחשב.
משחקים שיצאו עד כה:(באמצע עריכה)
2003-Naruto: Clash of Ninja, Naruto: Clash of Ninja 2'
2004-Naruto: Gekitō Ninja Taisen! 3
2005-Naruto: Gekitō Ninja Taisen! 4
2007-Naruto Shippūden: Gekitō Ninja Taisen! EX,Naruto Shippūden: Gekitō Ninja Taisen! EX 2
2008-Naruto Shippūden: Gekitō Ninja Taisen! EX 3

קלפי המשחק

קלפי המשחק הם קלפי אספנות המבוססים על הסדרה. משחק הקלפים יצא לראשונה לשווקים ביפן בשנת 2003, ובהמשך בארצות הברית בשנת 2006. המשחק מיועד לשני שחקנים בלבד. כל חבילת משחק מורכבת מ-50 קלפי משחק, מפת משחק, ומטבע אשר משמש כדי להחליט איזה שחקן מתחיל ראשון. כל משתתף בוחר בתורו משתתף אחר ושואל אותו האם יש בידו קלף מסדרה מסוימת. אם התשובה חיובית, המשתתף שואל האם זה קלף מסוים מאותה סדרה. אם הוא ניחש נכונה, הוא מקבל את הקלף ויכול לשאול שוב. מטרת המשחק היא לאסוף רביעיות רבות ככל האפשר.
שירי פתיחה בסדרה נארוטו (אמצע עריכה)

תקליטורים

פסקול הסדרה הולחן ועובד על ידי טושיו מאסודה. הפסקול הראשון, אשר נקרא "Naruto Original Soundtrack", יצא לשווקים לראשונה ב-3 באפריל 2003 ומכיל עשרים ושתיים רצועות אשר השומעו במקור בעונה הראשונה של סדרת האנימה. הפסקול השני של הסדרה, אשר נקרא "Naruto Original Soundtrack II" יצא לשווקים לראשונה ב-18 במרץ 2004 ומכיל תשע עשרה רצועות. הפסקול השלישי של הסדרה, שנקרא "Naruto Original Soundtrack III" יצא לשווקים ב-27 באפריל 2005 ומכיל עשרים ושלוש רצועות.
שתי תקליטורי פסקולים נוספים בשם "Naruto: Best Hit Collection" ו-"Naruto: Best Hit Collection II" אשר מכילים את כל שירי הפתיחה ושירי הסיום של הסדרה יצאו לשווקים ב-17 בנובמבר 2004 וב-2 באוגוסט 2006. תקליטור אוסף של שמונה שירים מהסדרה יצא לשווקים בשם "Naruto in Rock – The Very Best Hit Collection Instrumental Version" ב-19 בדצמבר 2007. כמו כן, לאורך השנים יצאו לשווקים תקליטורי פסקולים לכל אחד משלושת הסרטים של נארוטו. כמו כן יצאו גם תקליטורים המכילים את קטעים בהם המדובבים המקוריים מקריאים פרקים שלמים מן הסדרה.
פסקול הסדרה "נארוטו: שיפודן" הופק על ידי יאסוהארו טאקאנאשי – התקליטור הפסקול לסדרה אשר נקרא "Naruto Shippūden Original Soundtrack" יצא לשווקים ב-9 בדצמבר 2007. כמו כן, יצאו לשווקים גם תקליטורי פסקול לשני הסרטים שיצאו לאקרנים במקביל לסדרת ההמשך – הראשון יצא לשווקים ב-1 באוגוסט 2007 והשני ב-30 ביולי 2008.
ב-23 ביולי 2008 יצא לשווקים התקליטור "Naruto All Stars" אשר מכיל עשרה רימיקסים לשירים מקוריים מהסדרה אותם שרים דמויות הסדרה.

נארוטו בישראל

הסדרה צברה פופולריות רבה וקהל מעריצים אדוק בישראל זמן רב לפני שנרכשה על ידי רשתות הטלוויזיה המקומיות בשל רשתות שיתוף קבצים שונות באינטרנט אשר הפיצו את פרקי הסדרה המקוריים בדיבוב היפני והודות לקבוצות מתרגמים חובבים אשר הפיצו כתוביות בעברית לסדרה כמעט מיד לאחר מועד שידורם המקורי ביפן.
ב-16 באוקטובר 2006 עלתה הסדרה לשידור בערוץ הילדים בדיבוב לעברית.
ב-2007 עלתה לשידור בערוץ הילדים הגרסה היפנית הלא מצונזרת של הסדרה בשעות הלילה. הסדרה הוגבלה לגיל 14 ומעלה.
בנוסף, יש אתר ישראלי שתרגם את כל הפרקים של נארוטו, נארוטו שיפודן ועכשיו גם את של בורוטו בשם שיפודן ישראל.

הפקת הדיבוב העברי

לאחר שהסדרה נרכשה על ידי ערוץ הילדים, נערכה בערוץ תחרות לבחירת המדבב לעברית של נארוטו. לבסוף נבחר תובל שפיר המוכר מסדרות הטלוויזיה "גאליס" ו"החולמים". הדיבוב המקורי לעברית הופק במהלך אמצע העשור הראשון של המאה ה-21 באולפני דאבי דאב אותו ביימה אפי בן ישראל, אשר גם השתתפה בדיבוב בעצמה. הסדרה הוגבלה לגילאי 8 ומעלה לאחר צנזורה של חלקים ממנה.
הפקת הדיבוב הופסקה בערך בפרק 106 מסיבות לא ידועות.